ওই কর্মকর্তা বলেন, দেশে জঙ্গি ও সন্ত্রাসী কর্মকাণ্ডের হুমকির ধরন প্রতিনিয়ত পরিবর্তন হচ্ছে। পরিস্থিতি মোকাবিলায় র‌্যাবের স্পেশাল টিম, বোম্ব ও ডগ স্কোয়াড, ফরেনসিক এবং ইনভেস্টিগেশন উইংয়ের আধুনিকায় জরুরি হয়ে পড়েছে।তিনি আরো জানান, প্রস্তাবিত প্রকল্পের আওতায় যানবাহন এবং সরঞ্জাম কেনা হলে র‌্যাবের ব্যাটালিয়ন পর্যায়ে প্রয়োজনীয় আধুনিক যানবাহন সরবরাহ করা সম্ভব হবে। পাশাপাশি যানবাহনগুলো সংগ্রহ করা হলে র‌্যাবের সদরদপ্তর কেন্দ্রিক নির্ভরতা কমে আসবে।